নিউ ইয়র্ক রেড বুলস
নিউ ইয়র্ক রেড বুলস (ইংরেজি: New York Red Bulls) হচ্ছে নিউ ইয়র্ক ভিত্তিক একটি মার্কিন পেশাদার ফুটবল ক্লাব। এই ক্লাবটি বর্তমানে মার্কিন যুক্তরাষ্ট্রের শীর্ষ স্তরের ফুটবল লিগ মেজর লিগ সকারে ইস্টার্ন কনফারেন্সের অংশ হিসেবে প্রতিযোগিতা করে। ১৯৯৪ সালে নিউ ইয়র্ক/নিউ জার্সি মেট্রোস্টার্স নামে প্রতিষ্ঠিত হয়েছে। ২৫,০০০ ধারণক্ষমতাবিশিষ্ট রেড বুল এরিনায় দ্য রেড বুলস নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন মার্কিন সাবেক ফুটবল খেলোয়াড় ট্রয় লেসেসন এবং মালিকানায় রয়েছে রেড বুল জিএমবিএইচ। বর্তমানে মার্কিন রক্ষণভাগের খেলোয়াড় শন নিলিস এই ক্লাবের অধিনায়কের দায়িত্ব পালন করছেন। ঘরোয়া ফুটবলে, নিউ ইয়র্ক রেড বুলস এপর্যন্ত ৩টি শিরোপা জয়লাভ করেছে। লুইস রোবলস, ব্র্যাডলি রাইট-ফিলিপস, শন ডেভিস, হুয়ান পাবলো আনহেল এবং থিয়েরি অঁরির মতো খেলোয়াড়গণ নিউ ইয়র্ক রেড বুলসের জার্সি গায়ে মাঠ কাঁপিয়েছেন।